runetrust/blame-folketinget-dk huggingface dataset:
Line Barfod (EL), 2009-11-19:
Betyder det, at Venstre vil tilslutte sig, at arbejdsmarkedet skal være bæredygtigt, og at man rent faktisk skal stille krav til arbejdsmarkedet om at sikre, at det er bæredygtigt, ikke kun når vi snakker miljø, men også bæredygtigt i forhold til mennesker – altså at man skal sikre, at mennesker ikke bliver slidt ned, men tværtimod får lige så meget energi med hjem fra arbejde, som de havde med, da de kom, og at mennesker skal kunne holde til et helt arbejdsliv og ikke, som vi ser for nogle grupper i det offentlige, være nødt til at have en gennemsnitlig pensionsalder på midt i 40'erne?
Rikke Hvilshøj (V), 2006-03-28:
Selv om de ikke frivilligt rejser ud, så sørger vi faktisk for, at de har tag over hovedet og får noget mad, men det er klart, at vi ikke sætter alle mulige foranstaltninger i gang, som fastholder dem her, for det, de faktisk skal, er at rejse hjem, fordi de har fået afslag på asyl.
Gitte Lillelund Bech (V), 2010-06-01:
Jeg kan bare sige på Venstres og Konservatives vegne – jeg taler på regeringens vegne, men dækker også Venstres og Konservatives folketingsgrupper – at man ikke ønsker det beretningsforslag, fordi man ikke ønsker at indføre hverken en vederlagsmodel eller brække ind i de supplerende dagpenge.
Gitte Lillelund Bech (V), 2004-04-27:
Det, jeg synes har været vigtigt, og det, der har været vigtigt for os i Venstre, er rent faktisk, at vi sætter de studerende fri, vi giver de studerende mulighed for selv at sige: Jeg kunne godt tænke mig at blive klassetrinslærer, jeg brænder mest for at undervise de mindre børn, og derfor kan jeg rent faktisk nu vælge at specialisere mig, fordi jeg kan tage dansk 1, matematik 1, og så kan jeg tage to yderligere linjefag, som falder inden for den målgruppe af børn - det kunne være natur og teknik eller sådan noget lignende - som jeg gerne vil arbejde med.
Per Clausen (EL), 2011-05-03:
Jeg kan forsikre om, at det ikke var noget, der skete ret tit, fordi de fleste medarbejdere jo er ansvarlige mennesker, som ikke har noget ønske om at stoppe produktionen i tide og utide, men det, at man havde den mulighed, kan jeg love betød, at når sikkerhedsrepræsentanten henvendte sig til ledelsen og sagde, at her var et problem, der skulle løses, så talte man med en vis vægt, også med en større vægt, end jeg tror man altid gør i Danmark.
Nicolai Wammen (S), 2025-11-28:
Ved finanslovsforhandlingerne i 2024 blev det – som også nævnt af fru Aaja Chemnitz – aftalt, at Medarbejder- og Kompetencestyrelsen i samarbejde med selvstyret udarbejder et notat inden sommerferien 2026 om de historiske og tekniske forskelle mellem tjenestemandspensioner i henholdsvis Grønland og Danmark og anviser løsningsmodeller for en ligestilling af pensionerne.
Rasmus Jarlov (KF), 2016-02-02:
Det er i virkeligheden her sådan en klassisk forskel mellem socialisme og konservatisme, hvor Enhedslisten er meget loyale over for arbejderklassen fra hele verden, og det betyder så også, at folk kan komme hertil og bruge det danske velfærdssystem, mens vi jo nok har den holdning, at det danske velfærdssystem er til for danskerne, for at sikre, at danskerne kan have det godt, og ikke for at understøtte resten af Europa.
Aki-Matilda Høegh-Dam (SIU), 2019-10-22:
I Siumut kan vi sådan set forstå bekymringerne fra de danske partiers side, men jeg synes også, det er vigtigt at huske på, at midlerne fra reservepuljen går til udsatte danske statsborgere – og om man bor i nord eller syd, burde ikke være et problem.
Birgitte Josefsen (V), 2010-01-21:
Men vores sundhedstilstand påvirkes også af det, som vi ikke lige umiddelbart kan se med det blotte øje, nemlig om luften er ren eller mindre ren, om drikkevandskvaliteten er i orden, om vi generes af lyde og lugte og indtager fødevarer som kan indeholde stoffer, som eksempelvis kan være hormonforstyrrende.
René Gade (ALT), 2017-05-17:
For på trods af at vi rigtig gerne vil have, at det både er kommuner og regioner, der har selvbestemmelse, med hensyn til hvordan de forvalter deres midler langt hen ad vejen, så mener vi, at det med de eksempler, der er kommet op, ikke bare i beslutningsforslaget, men generelt, hvor man ikke ligefrem kan sige, at der er lighed for sundheden på tværs af geografien i Danmark, er så stort et problem, at der må gøres noget ved det, og så må vi så lave en retfærdig ramme, inden for hvilken de kan få det udbedret.
Tove Videbæk (KD), 2004-01-15:
Med lovforslaget præciseres det, at amterne har et finansieringsansvar, hvis et af følgende to kriterier er opfyldt: Hvis der indgår fagligt specialiserede ydelser i den samlede ydelsespakke, eller hvis behovet for hjælp og støtte medfører en samlet årlig udgift på 635.300 kr. eller mere.
Gitte Lillelund Bech (V), 2008-12-16:
Vi har diskuteret forskellige modeller, men jeg må sige, at jeg nu ikke tror, at vi fra Venstres side alligevel er så kloge, at vi kan komme ind og sige, at Sikkerhedsrådet i fremtiden skal se lige præcis sådan her ud, og at der skal være kvalificeret flertal.
Kim Christiansen (DF), 2005-10-28:
Lovforslagets sidste del om indhentelse af teleoplysninger i sager vedrørende værdipapirhandel, eksempelvis insiderhandel, videregivelse af intern viden og kursmanipulation finder Dansk Folkeparti også er et rigtigt skridt på vejen til kortere sagsbehandling og hurtigere opklaring af den type sager.
Annie Lunde Hansen (CD), 2000-03-16:
Af lovforslag nr. L 34, som blev vedtaget i denne samling, og som indførte begrebet ustøttede private andelsboliger, fremgår jo direkte, at udgangspunktet for ordningen er, at de ustøttede private andelsboligforeninger i videst muligt omfang tilvejebringes på almindelige markedsvilkår, altså med så få reguleringer som muligt.
Martin Henriksen (DF), 2009-02-20:
Når så Venstre, De Konservative, ministeren og sikkert også nogle oppositionspartier siger, at vi her fra Folketinget slet ikke skal blande os, vil jeg bare for at gøre det klart over for folk, som følger med, sige: Politikerne blander sig, og politikerne opfordrer til, at man tager det her særhensyn på bekostning af dansk kultur.
Christian Juhl (EL), 2015-04-28:
Så vil jeg sige til jobcenteret: Ved I hvad, jeg har fået et godt råd af en god ven i Folketinget; han siger, at hvis I kan præstere noget her, som gør, at jeg tjener mindst 3.000 kr. ved det, kan jeg sige ja til det, men ellers synes han, at jeg skal lade det ligge.
Ole Stavad (S), 2000-10-10:
Jeg var til gengæld lidt ked af, at de partier, der normalt er mest hjælpsomme, når det er sådan, at vi skal have kassen til at passe, også var dem, der var mest forbeholdne over for forslaget. Jeg mener nu, at tingene hænger meget smukt sammen - altså at vi, i takt med at det lykkes os at få genforhandlet dobbeltbeskatningsaftaler med den konsekvens, at vi sikrer beskatningspligten for danske pensionister, der bor i udlandet, også giver den mulighed, der ligger i dette forslag, for, at de får de samme fradragsmuligheder som personer, der bor i Danmark.
Lars Løkke Rasmussen (V), 1997-10-30:
Derfor vil jeg gerne spørge ministeren, om det ikke ville være en rigtig god idé også at medtage et element i denne pakke - jeg tror, hr. Tom Behnke kaldte den et bunkebryllup - der gjorde det muligt for kommunerne at give tilskud til mennesker, der står på ventelister og helt unødigt modtager sygedagpenge, fordi vi ikke har kapacitet nok i det offentlige sundhedsvæsen.
Søren Pind (V), 2015-02-03:
Når jeg nævner dette i dag, skyldes det, at den oprindelige intention, som lå bag oprettelsen af europaministerposten, egentlig var både sympatisk og rigtigt tænkt, nemlig at Danmarks gennemslagskraft i Bruxelles skulle øges og vi skulle bidrage med et selvstændigt dansk aftryk på EU-politikken.
Holger K. Nielsen (SF), 2000-03-30:
Tony Blair modtager ham næsten som en bonkammerat, der bliver sendt masser af lykønskningstelegrammer til ham, man byder ham velkommen, og man har store forventninger til ham - på trods af at manden kynisk har ofret tusindvis af civile i Tjetjenien med det ene formål at blive en populær mand i Rusland og blive valgt til russisk præsident.
Ole Birk Olesen (LA), 2021-12-16:
Borgerforslaget siger, at man så bare skal forlænge den samlede barselsperiode med de uger, som man så også målretter til fædrene, hvilket betyder, at hvis fædrene ikke tager de uger, har familien stadig det samme antal barselsuger, som de havde, før man besluttede, at fædre skulle tage barselsuger, hvis familierne skulle have disse uger.
Katrine Robsøe (RV), 2025-05-16:
Jeg ved, at ordføreren går enormt meget op i vores natur, og hvordan vi passer godt på den, og derfor kunne jeg også godt tænke mig at spørge til, hvordan ordføreren ser, at vi kan sørge for også at få naturen frem i de løsninger, vi finder for klimatilpasning.
Rasmus Nordqvist (SF), 2022-05-11:
Noget, vi også diskuterede i forbindelse med strategien, var jo, hvordan vi kunne se ind i det her med civilsamfundets råderum, som mindskes rigtig mange steder i verden, hvor også menneskerettighedsaktivister, særlig kvindelige menneskerettighedsaktivister, jo er under et ekstremt pres.
Keld Albrechtsen (EL), 2004-06-02:
Jeg er da glad for, at statsministeren bevæger sig i den retning, at han nu siger, at vi nu må ind i nogle forhandlinger og gøre nogle danske krav gældende, men jeg vil godt spørge statsministeren, om det faktisk ikke kræver, at vi i Folketingets Europaudvalg drøfter en helt anderledes præcis dansk forhandlingsposition end den, der hidtil har været gældende, for ellers bliver disse huller jo ikke lukket. Hvis vi er enige om, at den danske model ikke må blive undermineret af det her, så foreligger der et meget stort stykke arbejde, som skal gøres i Arbejdsmarkedsudvalget og Europaudvalget, og derfor vil jeg godt spørge statsministeren, om han vil bede sine ministre om at komme med et nyt forhandlingsoplæg ...
Brian Mikkelsen (KF), 2001-01-24:
Jeg synes også, at det er rimeligt, at regeringen iværksætter en kortlægning af udbud og efterspørgsel efter IT-kompetencer, men vi håber så fra konservativ side, at regeringen efterfølgende er klar til diskutere en yderligere indsats i forhold til at skaffe kvalificeret arbejdskraft, såfremt kortlægningen viser et behov herfor.
Elsebeth Gerner Nielsen (RV), 2001-02-08:
Jeg kan også nævne, at By- og Boligministeriet og Kulturministeriet er på vej med en ny vejledning om kunsten i det offentlige rum. Endelig har vi som det fjerde trin i denne buket af initiativer i dag diskuteret forslag til ny billedkunstlov, som først og fremmest har til opgave at styrke billedkunsten i hele Danmark i hele sin bredde og store mangfoldighed.
Karen Jespersen (S), 2001-01-10:
Formålet med loven - og jeg tror, det holder stik - er jo, at man kommer tættere på danskere, får danske venner og dermed får nemmere ved at lære sproget og dermed også får nemmere ved at få et arbejde. Hvis man får en uddannelsesplads i en by et andet sted, jamen så har man jo mulighed for at flytte derhen.
Astrid Krag (S), 2018-11-21:
Tak for gennemgang af det socialdemokratiske sundhedsudspil, hvor vi satser på nærhospitaler, flere sygeplejersker og i øvrigt også flere social- og sundhedsassistenter, tjenestepligt, der kan sikre praktiserende læger i hele landet – alt for mange danskere har ikke adgang til en praktiserende læge i dag.
Rikke Hvilshøj (V), 1998-11-03:
Jeg synes, det er positivt, at man også laver lovgivning, der tænker langsigtet, selv om det ikke har en effekt lige nu og her, men dette lovforslag er nok lige lovlig langsigtet i forhold til den positive gevinst for de offentlige finanser, der ønskes opnået.
Karen Hækkerup (S), 2014-04-25:
Men ønsker man en ordning med et nævn, som er uafhængigt, så længe ministeren er enig i de afgørelser, som nævnet træffer, men ikke er det, hvis nævnet træffer en forkert afgørelse, så ministeren kan lave den om, så er det jo på kanten af det absurde.
Margrethe Vestager (RV), 2006-02-07:
I forlængelse af det netop indgåede folkeskoleforlig mellem regeringen, Dansk Folkeparti og Socialdemokratiet vil jeg bede ministeren om at redegøre for den ændring i pædagogisk grundsyn, der er sket med forslaget til ny formålsparagraf, at eleverne skal gives kundskaber og færdigheder, hvor skolen og forældrene skal fremme elevernes tilegnelse af kundskaber og færdigheder, arbejdsmetoder og udtryksformer i den nuværende formålsparagraf.
Mogens Lykketoft (S), 1997-12-18:
Der findes nogle interessante teknikermål for strukturel ledighed og strukturel budgetbalance, som jeg ikke skal gå ind i at udrede, for det er for teknisk, men jeg vil sige, at økonomernes vurdering jo er, at med hensyn til disse afgørende størrelser står vi langt bedre nu, end vi gjorde for 5 år siden, i kraft af den arbejdsmarkedspolitik, den uddannelsesindsats og for så vidt også den skattepolitik, der har været ført.
Lene Espersen (KF), 2008-10-21:
Men jeg er selvfølgelig helt indstillet på under udvalgsbehandlingen at besvare eventuelle spørgsmål, der måtte være om det her, for jeg tror, vi er enige om, at den slags tjek, som revisorerne skal foretage, selvfølgelig skal være ensartede, uanset hvordan man redegør for det her.
Pernille Rosenkrantz-Theil (EL), 2003-03-13:
skal jeg sige, at vi i Enhedslisten ikke har tænkt os at præsentere vores holdning ved andenbehandlingen, sådan som tilfældet er for en række andre partiers vedkommende, men på forhånd klart sige, at vi ikke kan støtte forslaget, idet vi er bange for, at man parkerer en række unge på en 1-årig uddannelse, de ikke kan bruge til noget som helst.
Sofie Carsten Nielsen (RV), 2015-11-03:
Men jeg er enig med spørgeren i det, jeg går ud fra er udgangspunktet for spørgsmålet, nemlig at grove overtrædelser af arbejdsmiljølovgivningen virkelig er grove og også skal anses for det på linje med en række andre overtrædelser, altså egentlig kriminalitet, og at den debat måske trænger til at få lidt mere luft, sådan at det ikke bliver – og det er jo det, lovforslaget også er med til at sikre – en dæmonisering af alle arbejdsgivere, men en tydeliggørelse af, at når der er grove overtrædelser, så skal der også sættes ind.
Peter Hummelgaard (S), 2024-10-23:
Det, der jo i sagens natur gør det her så vanskeligt, og som jeg tror ordføreren også kan anerkende og genkende, er jo, at det hele foregår i det fuldstændig skjulte og lukkede; for hvis ikke der f.eks. har været tale om trusler og tvang, som jo er strafbart, og hvis ikke dem, der har været udsat for det, får et drop eller trækker en anmeldelse tilbage, så kommer det jo også sjældent til offentlighedens kendskab.
Torben Hansen (S), 2006-10-12:
Hvorfor vil Venstre ikke være med til, når der ligger et klart juridisk responsum, at stramme kravene, sådan som Københavns Kommune og Det Økologiske Råd og Danmarks Naturfredningsforening og alle andre gerne vil have det – dem, der bor inde i byerne, og dem, der er udsat for partiklerne?
Leif Mikkelsen (LA), 2012-04-24:
Men det, jeg egentlig bare vil spørge om, er, om det ikke er ministerens opfattelse, at det faktisk ville have kunnet tø det marked op eller hjulpet på det her problem, der er i bl.a. øområderne og Udkantsdanmark, med, at sommerhusmarkedet er fuldstændig frosset til i øjeblikket.
Søren Espersen (DF), 2005-06-17:
Bare et enkelt spørgsmål mere til hr. Kallsberg: Vil han med den lange parlamentariske erfaring, han har, bekræfte, at der er en umådelig stor imødekommenhed i den danske regering og det danske Folketing i forhold til alt, hvad færingerne ønsker til fordel for Færøerne; at man i alle partier ønsker, at færingerne skal være glade for at være en del af rigsfællesskabet; at der er en åbenhed.
Martin Lidegaard (RV), 2016-03-29:
Er det også vigtigt, at vi kan deltage i fælles indsatser i det europæiske politisamarbejde, at dansk politi kan indgå på ledelsesposter i Europol, og at vi kan alt det, vi har kunnet indtil nu, inklusive have fuldt medlemskab af alt det, der handler om at bekæmpe terror?
Peter Skaarup (DD), 2026-01-29:
Regeringen er jo der, hvor den siger, at den vil gøre noget, men hvor den rent faktisk ikke gør noget, og kommer der et flertal efter valget, der rent faktisk vil gøre noget ved den her situation, og hvor vi har mulighed for at påvirke tingene og gøre noget, så er det klart, at hvis det er forberedt ordentligt, kan det også være en vej at gå.
Simon Kollerup (S), 2023-02-21:
Det hele er jo en udløber af, at vi havde folkeafstemningen om forsvarsforbeholdet tilbage den 1. juni sidste år, hvor vi med historiske tal, 66,9 pct. af danskerne, stemte for en afskaffelse af vores forsvarsforbehold og dermed også stemte for muligheden for at indgå i et mere forpligtende samarbejde på det forsvarspolitiske område.
Lotte Bundsgaard (S), 2006-01-17:
At gøre det, som regeringen gør nu, nemlig gå til mennesker, der er på kontanthjælp – og som alle er enige om ikke bare kan komme i arbejde og har rigtig, rigtig mange andre problemer end ledighed – og sige, at hvis vi bare pisker dem længe nok, som regeringen gør, så skal de nok komme i arbejde, er en fejl.
Birgitte Josefsen (V), 2011-12-21:
Jeg ved ikke, om ham, der sidder oppe i Nordjylland og nu kan begynde i løbet af juleferien at forholde sig til, at hans arbejdsplads, Aalborg Portland, står foran en lukning, synes, at det her er en god idé, fordi han får et bedre liv, fordi det her skulle have et sundhedsformål.
Henning Hyllested (EL), 2013-05-21:
Jo, det gør der selvfølgelig, men den løser jo ikke det grundlæggende problem med hensyn til lovlig kontra ulovlig cabotagekørsel, altså hele den gråzone, der opstår, når man siger, at cabotagekørsel ikke må have karakter af en løbende og permanent aktivitet, at det skal være en midlertidig foranstaltning, at den internationale transport ikke må bruges med henblik på at anvende cabotagereglerne.
Keld Albrechtsen (EL), 2003-12-02:
Der står i Jyllands-Posten, at man udtaler fra ministeriet, at man ikke kan holde til, at der skal være historier om det i pressen, og det efterlader det indtryk, at selve skattehullet er man sådan set ligeglad med, men når det nu er blevet afsløret, føler man sig alligevel presset til at gøre noget ved det.
Kristian Thulesen Dahl (DF), 2001-01-24:
Fremover må man kun kontrollere i baglandet i form af en baglandspatrulje, et mobilt køretøj, der bevæger sig rundt, og netop, som hr. Keld Albrechtsen har været inde på, bliver nødt til at stoppe folk vilkårligt rundtomkring for at finde ud af, om der er nogen, der forsøger at smugle sig ind eller er smuglet ind.
Lene Espersen (KF), 2003-11-26:
Så må jeg igen sige til hr. Keld Albrechtsen, fordi jeg simpelt hen ikke vil have det siddende på regeringen, at der skulle være tale om, at man beskylder folk for noget, at sagen er den, som jeg allerede har redegjort for, at udlændingemyndighederne er i stand til at forhindre mennesker i at indgå i et tvangsægteskab, selv om der kun er tvivlsomme oplysninger om, hvorvidt det er rigtigt eller ej.
Mette Thiesen (DF), 2024-04-02:
Jeg er ret sikker på, at når de mennesker, vi har oplevet i psykiatrien, som har haft de her meget, meget svære tilfælde, eksempelvis psykoser eller andet, der har gjort, at de har gjort voldsom skade enten på sig selv eller nogle gange på andre, er kommet til sig selv igen, hvis man kan sige det sådan, så havde de nok ønsket, at der havde været nogen, der kunne have passet bedre på dem og sikret, at de måske ikke havde haft en kniv, men at de kun havde haft deres hænder eller noget andet, der havde gjort, at selv om det stadig væk havde været et overfald, så havde det i hvert fald ikke haft dødelig udgang.
Mette Reissmann (S), 2013-02-21:
Vi taler om, at frem til år 2023 vil det være sådan, at de studerende, der måtte befinde sig i uddannelsessystemet på det tidspunkt, vil få et mindre reguleret beløb, end hvis man havde bevaret SU'en som i dag, men deres købekraft vil være nøjagtig den samme.
Margrethe Vestager (RV), 2013-02-28:
Vi prøver at komme hen til, at man i højere grad kan udbyde en funktion, sådan at interessenter kan byde ind med, hvordan en ting kan gøres, i stedet for at det kommer til at handle om, hvordan man præcis og i hver detalje vil gøre det samme, som det har været gjort før.
Erik Christensen (S), 2017-01-18:
Jeg har kun glemt det en enkelt gang, hvilket skabte forvirring i kommunen.«, vil ministeren så oplyse, hvor mange gange ministeren har kopieret dokumenter fra andre plejehjem, samt oplyse, om ministeren har kopieret andre typer dokumenter end arbejdspladsmiljøvurderinger, herunder hvilke typer og i hvilken sammenhæng?
Bent Bøgsted (DF), 2018-11-01:
Det gælder både dagpengemodtagere, kontanthjælpsmodtagere og integrationsydelsesmodtagere, at man skal se på, hvad de kan, og hvad der så skal til for at få dem i job, i stedet for at sige: Jamen altså, du kan få lidt vejledning her, og så kan du få lidt opkvalificering, ved at vi sender dig ud i et jobtilbud, i aktivering, som ikke giver job, og så er det tilbage.
Per Stig Møller (KF), 2003-02-05:
Uanset hvad kansler Schröder sagde rundtomkring, blev det altid rettet ind til, at Tyskland kunne tilslutte sig denne linje, som altså har været linjen hele tiden, og som blev bekræftet af udenrigsministrene her i januar under det græske formandskab. Det er også den linje, der fastholdes i denne artikel, hvor der bl.a. står, at vi bør alle være bekymrede, og at resolution 1441 er Saddam Husseins sidste chance for at lade sig afvæbne med fredelige midler.
Søren Søndergaard (EL), 2017-05-18:
Og det må jeg indrømme jeg synes er ærgerligt, men jeg glæder mig over, at hr. Peter Hummelgaard Thomsen vil undersøge, om vi kan få lavet en model som den, man har i Sverige, også selv om EU formentlig også vil forsøge at sætte sig imod det.
Kenneth Fredslund Petersen (DD), 2025-11-27:
Vi mener, det er helt ude i hampen og bruge 300 mio. kr. på et projekt, som finansieres via midler fra den grønne indenrigsrute, altså flyafgiften, som er en aftale, vi ikke er en del af, og som vi har været klare modstandere af fra dag et.
Claus Hjort Frederiksen (V), 2002-11-01:
synes jeg, det ville være forkert, at vi begynder at fremkomme med nogle konklusioner, når vi har bedt parterne om at gå i gang med det arbejde, og når de rent faktisk er gået i gang og er tæt ved slutmålet. Så synes jeg, at der har været en interessant runde om hjemmesider.
Mikkel Bjørn (DF), 2024-12-12:
Mener Socialdemokratiet og hr. Mogens Jensen, at kulturministeren som den ansvarlige for de her institutioner bør kommunikere til institutionerne, at den legitimering og efterfølgende økonomiske støtte, som henholdsvis Kunstakademiet og Statens Kunstfond har udøvet i den her sag, er uacceptabel?
Troels Christensen (V), 2010-05-06:
Jeg vil slutte af med at sige, at det er et vigtigt område, og jeg glæder mig meget til at se de løsninger, man har fundet frem til i alle de eksempelprojekter, der både kører i breddeidrætskommunerne, og det, der kører i Undervisningsministeriet, så vi får rullet det ud til glæde og gavn for alle erhvervsskolerne.
Eva Flyvholm (EL), 2018-10-11:
Lige nu står det så til, at den grænse bliver ændret, og det kan måske være sådan, at der kan være en vis sammenhæng mellem den ændring af grænsen, og at der samtidig har været et ønske om at placere et højhus på 280 m lige i nærheden af, hvor den grænse bliver ændret.
Rasmus Stoklund (S), 2024-10-22:
Men lige nu og her vil jeg sige, at en del af grunden til, at vi ønsker den her mulighed, er, at den skal bruges i tilfælde, hvor retten vurderer, at en person kan være i nogle omstændigheder, hvor det er til personens eget bedste at få et pålæg om at have en forsvarer.
Line Barfod (EL), 2008-11-21:
Jeg vil bare høre, om ministeren ikke mener, at når hun foretager et så voldsomt indgreb i et menneskes liv, som den underskrift var udtryk for, har hun som minister ansvaret for at sikre sig, at alle forhold er i orden og ordentligt belyst, før man skriver under, og at der - hvis man er i tvivl - må gælde det samme som i en retssag, nemlig at så skal det komme det menneske til gode.
Kamal Qureshi (SF), 2005-05-12:
I forlængelse af det, hr. Steen Gade nævnte med, hvor lang tid der går, inden man starter oprydningen, så kunne det selvfølgelig også være interessant at finde ud af, hvor lang tid der går, inden man finder kosten frem; hvornår man begynder at finde de rigtige redskaber, der skal til for at starte den oprydning, man nu efter 4 år har konstateret der er behov for?